418 LESTOIRE DE MERLIN

roy furent de grant force si sentrefierent as grans aleures des cheuaus si grans
cops des lances qui estoient court & gros & li fer furent agu es escus desos
les blouques que il les perchent . mes tant furent fort li hauberc que maille
nen fausa & li cheual furent de si grant force & li cheualier de si grant proece
si sentrefierent si durement que li glaiue uolent en pieces . Et lors metent 5
les mains as espees qui moult estoient de grant bonte & sentrefierent parmi
les hiaumes grans cops & merueilleus si qui! en rompent les chercles &
abatoient les flors & les pieres dont il en i ot de tels qui moult orent grant
vertu si se detrenchent les escus & les haubers & fierent en la char si parfont
quil en font le sane uoler . si se conroient teus en poi deure quil ni a celui 10
quil neust mestier de mire . & tant ont detrenchies lor escus quil ne lors en
remest mie tant entier dont il peusent courir lor poins si en ieterent les rema-
nans a terre & pristrent les espees a . ij . mains & sentrefierent grans cops
& pesans a descoue[rt] si quil detrencent hiaumes & haubers si que les chars
lor perent toutes nues des cops quil sentredounent . si ni auoit celui qui is
ne fust tous lasses & traueillies des cops quil auoient donnes & recheus & ce
fu la chose qui plus longement les tint . Car sil fuissent fres & nouel a ce quil
estoient sans escus & que lor hauberc estoient desmailliet & lor hiahne [col. b]
enbare & quasse il ni eussent ia dure . & ne porquant il ni ot nul des . ij.
